Ungoogled Chromium

Ungoogled  Chromium (ungoogled-chromium izenarekin estilizatua) Chromium web arakatzailearen doako eta kode irekiko fork bat da, Google-ren "zerbitzu" guztiak desaktibatuta dituena. Chromium nabigatzailearen oinarrizko  kodearen konpilazio-prozesuan aplikatutako adabaki batzuekin lortzen du hori. Emaitza funtzionalki Chromium erregularraren antzekoa da, baina pribatutasunarekin kezkatuta dauden erabiltzaileek nahiago izaten dute fork hau jatorrizko Chromium nabigatzailea baino.

 Ezaugarriak 

 Googlerekin konektatzea eskatzen duen funtzionalitate guztiak desaktibatzen du, Google Safe arakatzea barne.
 Googleren web domeinuak existitzen ez diren domeinuekin ordezkatzen ditu, eta domeinu horien barneko eskaerak blokeatzen ditu.
 Chromium iturburu-kodetik blob bitarrak kenduta daude eta alternatiba pertsonalizatuekin ordezkatu egin dira.
 Dozenaka bandera gehitu egin behar izan dira, bestela konfiguraezina den Chromium nabigatzailearen portaera aldatzeko.

Chromium erregularraren ezaugarri batzuek ez dute berdin funtzionatzen googleatu gabeko Chromium honetan. Batez ere Google inguruko zerbitzuek ez dute bertsio honetan jatorrizko  Chromium erregularrean bezain erraz ibilitzen. Adibidez, nabigatzaileak luzapen berezi bat behar da, chromium web-store izenekoa, Chrome Web Store-tik beste luzapen batzuk instalatzeko.

 Historia 
Ungoogled-chromium proiektua Eloston erabiltzaile-izena duen zaletu batek sortu zuen 2015ean. Lehendabizi Linuxerako garatu zen, gero beste sistema eragileetarako. Elostonek sortutako software eraikuntzak askatu ohi zituen, baina, azkenean, hori egiteari utzi zion, eta beste batzuei utzi zien bere adabakiekin software eraikuntza berriak sortzen.

2019tik aurrera, Elostonek asko murriztu zuen proiektuan zuen inplikazioa, eta beste garatzaile batzuek adabakiak mantentzen jarraitu dute. 2022an, GitHub biltegia Elostonen kontu pertsonaletik "ungoogled-software" kontu berri batera pasatu zen.

 Erreferentziak 

 Ikus, gainera 
 Web nabigatzaile
 Chromium
 Iridium

 Kanpo estekak 
 Webgune ofiziala.

Kategoria:Web nabigatzaileak
Kategoria:2019ko softwarea